《答周行己相赠行己端慎太学诸生忌之》
宋代·李廌

佳人寓云端，饵霞服灵烟。
举手谢时人，信尔非我缘。
谁令山中瓢，酌此闤闠泉。
舍尔芝兰芗，一染渐余膻。
铅黄强为容，孰竟谓子妍。
眷焉反初素，此道自古然。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。